 Jeremaya 29  Ihe ndị a bụ ihe dị nakwụkwọ ozi Jeremaya onye amụma si na Jeruselem zigara ndị okenye fọdụrụ nime ndị a dọọrọ nagha na ndị nchụàjà na ndị amụma nakwa mmadụ niile, bụ ndị Nebukadneza si na Jeruselem dọrọ nagha laa Babịlọn,mgbe Jekonaya bụ eze si na Jeruselem pụọ, ya na nwunye eze na ndị na-eje ozi nobí eze, ndị isi Juda na Jeruselem, na ndị omenkà na ndị na-ewu mgbidi siri ike.Ọ bụ Elesa nwa Shefan na Gemaraya nwa Hilkaya, bụ ndị Zedekaya eze Juda zipụrụ Babịlọn ka ha gakwuru Nebukadneza bụ eze Babịlọn, ka o nyere akwụkwọ ozi ahụ, nke na-asị:Nke a bụ ihe Jehova nke ụsụụ ndị agha, bụ Chineke Izrel, gwara ndị niile a dọọrọ nagha, bụ ndị m mere ka e si na Jeruselem dọrọ nagha laa Babịlọn,Wuonụ ụlọ, biri nime ha, kọọnụ ubi, rie mkpụrụ ha.Lụọnụ ndị inyom, mụọkwanụ ụmụ ndị ikom na ụmụ ndị inyom; lụtakwaranụ ụmụ unu ndị ikom ụmụ nwaanyị, keekwanụ ụmụ unu ndị inyom di, ka ha wee mụọ ụmụ ndị ikom na ụmụ ndị inyom; mụbaanụ nebe ahụ, unu adịkwala ole na ole.Chọọkwanụ udo nke obodo ahụ m mere ka a dọrọ unu nagha laa na ya, kpekuokwanụ Jehova ekpere maka ya, nihi na ọ bụrụ na udo adị na ya, udo ga-adịrị unu onwe unu.Nihi na nke a bụ ihe Jehova nke ụsụụ ndị agha, bụ Chineke Izrel, kwuru: Unu ekwela ka ndị amụma unu bụ ndị nọ netiti unu nakwa ndị na-agbara unu afa duhie unu, unu egekwala ntị ná nrọ ha na-arọ.Nihi na ọ bụ amụma ụgha ka ha na-eburu unu naha m. Ọ bụghị m dunyere ha, ka Jehova kwuru.Nihi na nke a bụ ihe Jehova kwuru, M ga-elebara unu anya mgbe afọ iri asaa zuru na Babịlọn, m ga-eme ka okwu dị mma m kwuru mezuo nisi unu site nịkpọlata unu ebe a.Nihi na mụ onwe m maara nke ọma ihe m na-echere unu, ka Jehova kwuru, echiche udo, ọ bụghị nke ọdachi, ime ka unu nwee ọdịnihu na olileanya.Unu ga-akpọku m, bịakwa kpekuo m ekpere, m ga-egekwa unu ntị.Unu ga-achọ m wee chọta m, nihi na unu ga-eji obi unu dum chọọ m.M ga-ekwe ka unu chọta m, ka Jehova kwuru. M ga-akpọkọta ndị unu a dọọrọ nagha, sikwa ná mba niile na ebe niile m chụsasịrị unu kpọkọta unu, ka Jehova kwuru. M ga-akpọlatakwa unu nebe m mere ka e si dọrọ unu nagha.Ma unu asịwo, Jehova enyewo anyị ndị amụma na Babịlọn.Nihi na nke a bụ ihe Jehova gwara eze nke nọ nocheeze Devid nakwa ndị niile bi nobodo a, bụ ụmụnne unu ndị a na-adọrọghị unu na ha nagha,Nke a bụ ihe Jehova nke ụsụụ ndị agha kwuru: Lee, m ga-ezigara ha mma agha, ụnwụ na ọrịa na-efe efe, m ga-emekwa ka ha dị ka mkpụrụ osisi fig gbawara agbawa nke a na-apụghị iri eri nihi otú o si mebie emebi.M ga-eji mma agha, ụnwụ, na ọrịa na-efe efe na-achụ ha ọsọ, m ga-eme ka ha ghọọrọ alaeze niile nke ụwa ihe na-akpata ịma jijiji, mee ka ha ghọọ ihe a bụrụ ọnụ na ihe ijuanya na ihe a ga-afụrụ mkpọrọhịhị na ihe nkọcha netiti mba niile m ga-achụga ha,nihi na ha egeghị ntị nokwu m, ka Jehova kwuru, bụ nke m gwara ha site nọnụ ndị ohu m bụ ndị amụma m, na-ebili nisi ụtụtụ na-ezite ha.Nụrụnụ okwu Jehova, unu niile ndị a dọọrọ nagha, ndị m si na Jeruselem chụga Babịlọn.Nke a bụ ihe Jehova nke ụsụụ ndị agha, bụ Chineke Izrel, kwuru banyere Ehab nwa Kolaya na Zedekaya nwa Measaya, bụ ndị na-eburu unu amụma ụgha naha m, Lee, m ga-enyefe ha naka Nebukadreza bụ eze Babịlọn, ọ ga-egbukwa ha nihu unu.Ndị niile e si na Juda dọrọ nagha laa Babịlọn ga-eji ha na-abụ ọnụ, sị: Ka Jehova mee ka ị dị ka Zedekaya na Ehab, bụ ndị eze Babịlọn gbara ọkụ!nihi na ha mere ihe nzuzu nIzrel, ha na nwunye ndị enyi ha na-akwakwa iko, ha na-ekwu okwu ụgha naha m, bụ nke m na-enyeghị ha iwu ka ha kwuo.Gwa Shemaya onye Nehelam, sị,Nke a bụ ihe Jehova nke ụsụụ ndị agha, bụ Chineke Izrel, kwuru: Ebe ọ bụ na i zigaara ndị niile nọ na Jeruselem na Zefanaya nwa Measaya, bụ onye nchụàjà, na ndị nchụàjà niile, akwụkwọ ozi naha gị, sị,Jehova emewo gị onye nchụàjà ka ị nọchie Jehoyada onye nchụàjà, ka i wee ghọọ nnukwu onye nlekọta nke ụlọ Jehova ijide nwoke ọ bụla ara na-agba nke na-eme ka onye amụma, ị ga-etinye ya nọtọsị;gịnịzi mere na ị babereghị Jeremaya onye Anatọt mba, bụ onye na-eme ka onye amụma nihu unu?Nihi na ọ bụ ya mere o ji zitere anyị ozi na Babịlọn, sị: Ọ ka dị anya! Wuonụ ụlọ, biri nime ha, kọọnụ ubi, rie mkpụrụ ha,Zefanaya onye nchụàjà wee gụọ akwụkwọ ozi a ná ntị Jeremaya onye amụma.Okwu Jehova wee ruo Jeremaya ntị, sị:Zigara ndị niile a dọọrọ nagha ozi, sị, Nke a bụ ihe Jehova kwuru banyere Shemaya onye Nehelam: Ebe ọ bụ na Shemaya ebuworo unu amụma, ma ọ bụghị m dunyere ya, ọ gbalịkwara ime ka unu tụkwasị obi nokwu ụgha,ya mere, nke a bụ ihe Jehova kwuru, Lee, m ga-elebara Shemaya onye Nehelam na ụmụ ya anya. 